Na podlagi tretjega odstavka 14. člena Zakona o stvarnem premoženju države in samoupravnih lokalnih skupnosti (Uradni list RS, št. 86/10, 57/12, 47/13-ZDU-1G, 50/14, 90/14-ZDU-1I, 14/15-ZUUJFO in 76/15), 55. člena Uredbe o stvarnem premoženju države in samoupravnih lokalnih skupnosti (Uradni list RS, št. 34/11, 42/12, 24/13 in 10/14) in 16. člena Statuta Občine Markovci (Uradno glasilo slovenskih občin, št. 15/06 in 26/09) je Občinski svet Občine Markovci, na svoji … seji, dne …, na predlog župana sprejel naslednji

**S K L E P**

Občina Markovci ustanovi služnostno pravico izgradnje in vzdrževanja hišnega priključka ter dostopa, prehoda in prekopa na nepremičnini parc. št. 995/7, k.o. (415) Bukovci, v korist služnostnega upravičenca Elektro Maribor d.d., Vetrinjska ulica 2, 2000 Maribor, matična št. 5231698 in sicer brezplačno.

Stroške prekopa in izgradnje hišnega priključka ter stroške vzpostavitve zemljišča v prvotno stanje in vse stroške v zvezi s pogodbo o služnostni pravici je dolžan kriti investitor, za potrebe katerega se služnostna pravica ustanavlja, tj. Branka Horvat in Uroš Gramc, oba stan. Bukovci 50/a, 2281 Markovci.

Številka: 478-00\_\_\_/2016

Datum:

­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**OBRAZLOŽITEV**

Občina Markovci je prejela vlogo Branke Horvat in Uroša Gramca, oba stan. Bukovci 50/a, 2281 Markovci, za ustanovitev služnosti za potrebe izgradnje in vzdrževanja hišnega priključka ter dostopa, prehoda in prekopa na nepremičnini parc. št. 995/7, k.o. (415) Bukovci, v korist Elektro Maribor d.d..

Nepremičnina parc. št. 995/7, k.o. (415) Bukovci, je v lasti Občine Markovci do celote – 1/1 in v naravi predstavlja občinsko cesto.

Služnost se sicer ustanavlja za potrebe investitorjev, vendar se ustanovi v korist in na ime Elektra Maribor d.d., ki bo dejansko služnostni upravičenec in kot tak vpisan v zemljiško knjigo.

Zakon o stvarnem premoženju države in samoupravnih lokalnih skupnosti (Uradni list RS, št. 86/10, 57/12 in 47/13-ZDU-1G) v drugem odstavku 31. člena določa, da je obremenjevanje nepremičnega premoženja samoupravnih lokalnih skupnosti s stvarnimi pravicami lahko brezplačno, če je to v javnem interesu. V skladu s petim odstavkom se obremenjevanje nepremičnega premoženja samoupravnih lokalnih skupnosti s stvarnimi pravicami izvede z neposredno pogodbo. Ker se služnostna pravica ustanavlja v korist Elektra Maribor d.d., torej v javnem interesu, se ustanovi brezplačno.

Uredba o stvarnem premoženju države in samoupravnih lokalnih skupnosti (Uradni list RS, št. 34/11, 42/12, 24/13 in 10/14) v 55. členu določa, da je v pogodbi o ustanovitvi služnosti treba služnost določiti v čim manjšem obsegu, racionalno in gospodarno, tako da čim manj obremenjuje nepremičnino v lasti samoupravne lokalne skupnosti. Namera o ustanovitvi služnosti se objavi na spletni strani upravljavca najmanj 15 dni pred sklenitvijo neposredne pogodbe in mora biti objavljena najmanj 15 dni.

Na podlagi navedenega predlagam Občinskemu svetu Občine Markovci, da predlog sklepa obravnava in sprejme.

Milan GABROVEC, prof.

župan